**SUBSTANȚELE DE ABUZ CONFORM CODULUI MONDIAL ANTI-DOPING 2021**

**NOTĂ DE ÎNDRUMARE PENTRU ORGANIZAȚIILE ANTI-DOPING**

Conform art. 4.2.3 din Codul Mondial Anti-Doping 2021 (Codul), unele substanțe din Lista Interzisă pe anul 2021 au fost identificate ca substanțe de abuz ”deoarece sunt utilizate frecvent în abuz în societate, în afara contextului sportiv”.

Grupul consultativ de experți al WADA, cu privire la Lista Interzisă (ListEG) a identificat următoarele substanțe ca fiind substanțe de abuz în Lista Interzisă 2021:

• Cocaina (S.6a – stimulente ne-specific);

• Metilendioximetamfetamină (MDMA / “ecstasy”) (S.6b – stimulente specifice);

• Diamorfină (Heroină) (S.7 – Narcotice); și

• Tetrahidrocanabinol (THC) (S.8 – Canabinoide).

Conform art. 10.2.4.1 din Cod, atunci când o încălcare a reglementărilor anti-doping implică o substanță de abuz iar ”sportivul poate demonstra că ingerarea sau utilizarea a avut loc în afara competiției și nu a avut legătură cu performanța sportivă, atunci perioada de suspendare este de trei (3) luni. În plus, perioada de suspendare calculată poate fi redusă la o (1) lună dacă sportivul sau altă persoană urmează în mod satisfăcător un program de tratament pentru substanța de abuz, program aprobat de organizația anti-doping care are responsabilitatea gestionării rezultatelor”.

Este important de observat că definiția perioadei în-competiție este: “perioada care începe de la ora 11:59 p.m. în ziua anterioară competiției în care sportivul este programat să participe și până la finalul acelei competiții. Sub rezerva că WADA poate aproba pentru un anumit sport o definiție alternativă, dacă o federație internațională oferă o justificare întemeiată că este necesară o definiție diferită pentru acel sport; în urma unei astfel de aprobări de către WADA, definiția alternativă va fi respectată de organizatorii de evenimente sportive majore pentru acel sport.”

Pentru aplicarea acestei prevederi a Codului, concentrațiile analitice raportate de laboratoarele acreditate de WADA trebuie interpretate astfel:

• Pentru cocaină:

Următoarele situații trebuie avute în vedere că ar corespunde cel mai probabil utilizării cocainei în competiție:

─ prezența unui compus părinte al cocainei la o concentrație urinară estimată peste (>) 10 ng/mL; sau

─ prezența benzoilecgoninei (metabolit principal al cocainei) la o concentrație urinară peste (>) 1000 ng/mL combinată cu prezența compusului părinte al cocainei între (≥) 1 ng/mL și (≤) 10 ng/mL.

Observații:

1. compusul părinte al cocainei se poate degrada semnificativă până la benzoilecgonină în urina bazică (pH= 8 sau mai mare), iar prezența concentrațiilor crescute de benzoilecgonină în aceste urine bazice trebuie considerată de către autoritatea pentru gestionarea rezultatelor ca un semn al posibilei utilizări a cocainei în competiție, în special când se analizează în legătură cu rezultate anterioare sau viitoare privind cocaina ale aceluiași sportiv.

2. consumul de ceai de Coca, așa cum s-a observat în anumite părți restricționate ale lumii, cu puțin timp înainte de competiție, poate duce la un rezultat pozitiv pentru cocaină.

• Pentru Tetrahidrocanabinol (THC):

 ─ prezența carboxi-THC la o concentrație de peste (>) limita decizională (DL)[[1]](#footnote-1) de 180 ng/mL trebuie avută în vedere că ar corespunde cel mai probabil utilizării de canabis în competiție.

Observație:

1. Pentru carboxi-THC, este deja stabilită o limită decizională (anterior Codului 2021), astfel încât niciun rezultat pozitiv nu va fi raportat pentru concentrații sub limita decizională.

Informațiile de mai sus trebuie folosite doar ca îndrumări, deoarece s-ar putea să nu fie aplicabile fiecărui caz. Fiecare caz trebuie analizat în funcție de situația de fapt pentru a se ajunge la o concluzie.

Mai multe informații cu privire la Metilendioximetamfetamină (MDMA / “ecstasy”) și Diamorfină (Heroină) vor fi publicate în lunile ce urmează.

Dacă aveți întrebări sau doriți să transmiteți feedback, vă rugăm contactați Departamentul Științific al WADA la: science@wada-ama.org.

1. A se vedea Documentul tehnic al WADA – TD2019DL versiunea 2.0 [↑](#footnote-ref-1)